

ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม ๒๕6๖

เรื่อง ขอความอนุเคราะห์เผยแพร่แบบสอบถามโครงการศึกษาความปลอดภัยในสถานศึกษาสำหรับเด็กปฐมวัย

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ ๑๐๐๒/๑๘๕๒

 ลงวันที่ ๑๖ มิถุนายน ๒๕๖๖ จำนวน ๑ ชุด

 ด้วยสำนักงานผู้ตรวจการแผ่นดินได้ดำเนินการศึกษารวบรวมข้อมูลเกี่ยวกับบทบาทหน้าที่
ของสถาบันการศึกษาทั้งภาครัฐและเอกชนรวมถึงหน่วยงานที่เกี่ยวข้อง การกำหนดแนวทางการดำเนินงาน ตลอดจนองค์ความรู้และการจัดทำแผนความปลอดภัยให้กับเด็กปฐมวัย ในการนี้ เพื่อให้การขับเคลื่อน
แนวทางการเพิ่มความปลอดภัยในสถานศึกษาสอดคล้องกับสถานการณ์ปัจจุบัน จึงจัดทำแบบสอบถามโครงการศึกษาความปลอดภัยในสถานศึกษาสำหรับเด็กปฐมวัย เพื่อนำข้อมูลไปประกอบการพิจารณาจัดทำข้อเสนอแนะปรับปรุง กฎหมาย หรือขั้นตอนการปฏิบัติงาน เพื่อให้การปฏิบัติหน้าที่ของหน่วยงานของรัฐ
เป็นไปอย่างมีประสิทธิภาพ

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การขับเคลื่อนแนวทางการเพิ่มความปลอดภัยในสถานศึกษาระดับปฐมวัยสังกัดองค์กรปกครองส่วนท้องถิ่นสอดคล้องกับสถานการณ์ปัจจุบัน จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาระดับปฐมวัย (โรงเรียนที่จัดการศึกษาระดับปฐมวัยและศูนย์พัฒนาเด็กเล็ก) ประชาสัมพันธ์ให้ผู้บริหารสถานศึกษา ครู/ผู้ดูแลเด็ก บุคลากรทางการศึกษา รวมถึงผู้ปกครอง ดำเนินการตอบแบบสอบถามโครงการศึกษาความปลอดภัยในสถานศึกษาสำหรับเด็กปฐมวัย ภายในวันที่ ๓๑ กรกฎาคม ๒๕๖๖ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. .....................................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ ๒๒๔๑ ๙๐๐๐ ต่อ ๕๓๔๔

ไปรษณีย์อิเล็กทรอนิกส์ saraban@dla.go.th

ผู้ประสานงาน นายศุภชัย หมีนสัน โทร. ๐๘ ๖๕๓๑ ๗๗๙๑